وياك .؟ 2013
احجي وياك .؟
احجي وياك وحدي وانته ما موجود
واسولفلك عليه وانته مو يمي
واصيح واشتكيلك واصرخ من الاه
ولا جني اشتكيلك واحرك بدمي
تلم بيه حطب لتكلي المن بيك
لان جاسك برد ما كاتلك لمي
ولا كلبك عليه وتحزن من ارتاح
وتغني من الكلب من اغرك بهمي
فصمه انه وتطمني وبس اضوك الماي
اصعد على التراب الكيف بطمي
واخضر يا خضار واعله فوك الكاع
وينذم اليذمني ويصغر بذمي
بس هيه المصيبه شوكت اكض الماي
وافك حلك القفص وايطيرن جلمي
وادلي اعلى الطعني وقاصت الاسرار
اكسرها واطش اعلى الخلك همي
واحط حد للقلق والخوف والوهواس
واحاسبها الجفوف الكثرت غمي
قبل شفت الطعني وكلت لا مو هذا
وشفت دمي اعلى سيفه وما كلت دمي
هسه احجي وكول ودثله اصير اوياه
بالملاكه حلو وماينقبل شمي
لـ ابويه الشعري سمير صبيح ،ِ